  Майя Бывальцева Куасэн бызьылонъя дуннелэн Кубокез понна вожвылъяськон азьын Удмуртиысь Максим Вылегжанин но Дмитрий Япаров Австриын дасясько. 24-тӥ коньывуонэ со сярысь ивортӥзы Россиысь куасэн бызьылонъя федерацилэн сайтаз. Австриын тренировкаос бере воргоронъёслэн сборнойзы Италиысь Валь Сеналес леднике мыноз, собере Финляндиысь Саариселькяе кошкозы. Суоми шаере ик команда кылёз дуннелэн Кубокезлэн нырысетӥ люкетъёсыз кутскытозь. Тодэ вайытом, Россилэн сборнояз шедизы Максим Вылегжанин (Удмурт Элькун), Андрей Ларьков (Татарстан Элькун), Андрей Мельниченко (Красноярск шаер), Дмитрий Япаров (Удмурт Элькун), Александр Бессмертных (Москва улосвыл/Кемерово улосвыл) но Илья Семиков (Коми Элькун). Командалэн валтӥсь тренерез — Олег Перевозчиков. Тегъёс: Спорт МаксимВылегжанин ДмитрийЯпаров Удмуртия Россия куасэнбызьылон  